cyanic-selkie/wikianc huggingface dataset:
Զոյա Լորիե
Կենսագրություն
Զոյա Լաֆոնտենը ծնվել է Մոնրեալում, 1841 թվականի հունիսի 27-ին Գոդեֆրոյ-Նապոլեոն Ռոբերտի և Զոյա Տեսիե դիտե Լավինյի ընտանիքում ։ Մկրտվել է հունիսի 28-ին Մոնրեալի Աստվածամոր տաճարում ։
Կրթությունն ստացել է Բոն Պաստեուր դպրոցում և «Սրբազան սրտի քույրեր»-ի միաբանությունում, ծառայել է որպես Կանադայի կանանց ազգային խորհրդի փոխնախագահներից մեկն ու բուժքույրերի վիկտորիական միության պատվավոր փոխնախագահ։
1868 թվականի մայիսի 13-ին Մոնրեալի սուրբ Հակոբ եկեղեցում ամուսնացել է Լորիեի հետ ։ Զույգն ապրել է Վիկտորիավիլ քաղաքում, որից հետո 1896 թվականին տեղափոխվել Օտտավա․ ի դժբախտություն Լորիեի՝ նրանց միությունն անզավակ էր։
Նրա ամուսինը վախճանվել է 1919 թվականի փետրվարի 17-ին, որից երկու տարի անց՝ 1921 թվականի նոյեմբերի 1-ին, 80 տարեկանում մահացել է նաև Զոյան ։
Օտտավայի իր տունը կտակել է Կանադայի 10-րդ վարչապետ Ուիլյամ Լայոն Մաքենզի Քինգին ։
Արտաքին հղումներ
Կատեգորիա:1842 ծնունդներ Կատեգորիա:1921 մահեր
Նոյկայոկի
Նոյկայոկի (Ноукайоки), գետ Ռուսաստանում, հոսում է Կարելական ինքնավար հանրապետությունում։ Թափվում է Յուլիմ Նոուկա յարվի Վուոսնա լիճ։ Գետի երկարությունը 12 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ժան Պիեռ Օժյե
Ժան Պիեռ Օժյե (Jean-Pierre Augier, ), ֆրանսիացի քանդակագործ, հայտնի է երկաթե գործիքներից սարքած իր քանդակներով։ Արվեստների և գրականության շքանշանի ասպետ (2003)։
Կենսագրություն
Ժան Պիեռ Օժյեն ծնվել է 1941 թվականին Ֆրանսիայի հարավ-արևելքում, Նիս շրջանի Մերձծովյա Ալպերում՝ Սեն Անտուան դե Սիգա գյուղում որը մտնում է Լևենս և Սեն Բլեզ համայնքների մեջ ։
Մանուկ հասկաից սկսել է տարբեր նյութերից քանդակներ ստեղծել։ 1956 թվականին քանդակագործ Մարսել Մորիի օգնությամբ վաճառել է իր առաջին ստեղծագործությունները։ 1961-1963 թվականներին զինվորական ծառայությունը անց է կացրել Ալժիրում և շարունակել է ստեղծագործել։ Ուշադրություն է դարձրել հին մետաղե գործիքներին և սկսել է նրանց երկրորդ կյանք տալ ։ 1964 թվականին ծնողական տանը արվեստանոց է բացել։ 1965 թվականին ցուցահանդես է բացել ։
Ծանոթագրություններ
Կատեգորիա:Ֆրանսիացի քանդակագործներ
Դերնակեյետ
Դերնակեյետ (Dernacueillette), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 41 մարդ, բնակչության խտությունը` 5.29 մարդ/կմ²։ Բնակավայրը զբաղեցնում է 7.75 կմ² տարածք։
Աշխարհագրություն
Գտնվում է Փարիզ քաղաքից 660 կմ հարավ, Մոնպելիե քաղաքից` 130 կմ հարավ-արևմուտք, Կարկասոն քաղաքից` 38 կմ հարավ-արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 32 աշխատունակ (15-64 տարեկան) բնակիչ, որոնցից ակտիվ էին 27-ը, իսկ ոչ ակտիվները` 5։ Ակտիվության ցուցանիշը կազմում է 84,4 %։ 27 աշխատունակ մարդկանցից աշխատել է 21 անձ (12 տղամարդ և 9 կին)։ Գործազուրկ են եղել 6 անձ (4 տղամարդ և 2 կին)։ 5 անաշխատունակներից 1-ը եղել են աշակերտներ կամ ուսանողներ, 3-ը` թոշակառուներ, իսկ 1-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Խաղաղարարները
Նկարում պատկերված է մի դրվագ միության գլխավոր հրամանատարության ժողովից, որը տեղի է ունեցել քաղաքացիական պատերազմի վերջին օրերին՝ 1865 թվականի մարտի 27-ին և 28-ին Սիթի-Փոինթ քաղաքի մոտ՝ Ջեյմս գետի վրա՝ «Գետի թագուհի» (River Queen) շոգենավում։ Գեներալ Ուիլյամ Շերմանը, գեներալ-լեյտենանտ Ուլիսես Ս. Գրանթը, նախագահ Աբրահամ Լինքոլնը և փոխծովակալ Դևիդ Պորտերը հավաքվել էին շոգենավի նավախցիկում՝ քննարկելու համար գեներալ Ռոբերտ Էդվարդ Լիի և ամբողջ Համադաշնության ապագա կապիտուլյացիայի հարցը։ Գրանթն ու Պորտերը հայացքները դարձրել են Լինքոլնից ու լսում են Շերմանի խոսքերը Լիի մասին։ Նախագահի հետևում՝ նավախցի պատուհանից երևում է ծիածանը՝ որպես գալիք խաղաղության նախանշան։
Հիլին «Խաղաղարարները» կտավը նկարել է 1868 թվականին՝ ըստ Շերմանի հիշողությունների, ինչպես նաև Ռոբերտ Թոդ Լինքոլնի՝ նախագահի որդու առաջարկությամբ։ Այն կատարվել է մի քանի տարբերակով։ Առաջինը պահվում էր Չիկագոյի ջենտլմենական ակումբներից մեկում, սակայն նրա հետ այրվել է 1871 թվականի մեծ հրդեհի ժամանակ։ Մի քանի տասնամյակ նկարը համարվել է կորած, մինչև որ 1922 թվականին Չիկագոյում գտնվել է երկրորդ տարբերակը, որը հետո գնել է ԱՄՆ կառավարությունը։ 1947 թվականից նկարը գտնվել է Սպիտակ տան հավաքածուում՝ Վաշինգտոնում, իսկ ներկայումս այն կախված է Օվալաձև աշխատասենյակի անձնական ճաշասենյակում։ Հայտնի են նաև հեղինակային մի քանի կրկնօրինակների գտնվելու վայրերը։
Պատմություն
Ջորջիայի երթից հետո գեներալ Ուիլյամ Շերմանն իր բանակով թեքվել է դեպի Կարոլինա և 1865 թվականի մարտի 19-ին գրավել Գոլդսբորոն (Հյուսիսային Կարոլինա)։ Այդ ժամանակ գեներալ-լեյտենանտ Ուլիսես Ս. Գրանթի զորքն արդեն 9 ամիս պաշարման մեջ էր պահում Պիտերսբերգը՝ դեպի Ռիչմոնդ ճանապարհի վերջին արգելքը։ Ռիչմոնդում իր ուժերն էր հավաքել գեներալ Ռոբերտ Էդվարդ Լին։ Վերջապես քաղաքացիական պատերազմի ավարտը հնարավոր է դարձել։ Մարտի 20-ին Գրանթը ԱՄՆ նախագահ Աբրահամ Լինքոլնին հրավիրել է Սիթի-Փոինթի իր շտաբ-բնակարանը. «Չե՞ք կարող մեկ կամ երկու օրով այցելել Սիթի-Փոինթ։ Ես շատ կցանկանայի Ձեզ հետ հանդիպել, և ես կարծում եմ, որ հանգիստը Ձեզ օգուտ կբերի»  ։ Լինքոլնն անմիջապես ընդունել է առաջարկը, որպեսզի միաժամանակ հանգստանա և անձամբ ծանոթանա մարտական գործողությունների ընթացքին՝ իմանալով, որ Շերմանը հենց նոր էր ավարտել իր արշավը դեպի ծով  ։ Մարտի 24-ին Լինքոլն իր կնոջ՝ Մերի Թոդի ու փոքր որդու՝ Թեդ Լինքոլնի հետ հասել է Սիթի-Փոինթ՝ «Գետի թագուհի» շոգենավ, որը խարիսխ էր գցել Ջեյմս գետում   ։ Շերմանը, ըստ իր հուշերի, այդ ժամանակ, այն է՝ մարտի 27-ի երեկոյան, նույնպես այցելել էր Գրանթին. «Այն բանից հետո, երբ ես նրա հետ մնացի մեկ ժամ կամ դրան մոտ, [Գրանթը] նկատեց, որ նախագահը մոտ է [գտնվում է Գետի թագուհու մեջ]... և նա առաջարկեց մեզ զանգահարել ու հանդիպել նրա հետ»։ Քանի որ փոխծովակալ Դևիդ Պորտերը՝ Ջեյմսի բանակի հրամանատարը, նույնպես գտնվում էր Սիթի-Փոինթում, նա մնացածներին միացել է մարտի 27-ին, իսկ հետո և մարտի 28-ին նրանք հավաքվել են շոգենավում ։
Առաջին հանդիպումը, ըստ Շերմանի, թողել է «լավ, երկար, ակտիվ զրույցի» տպավորություն ։ Հետագայում նա իր հուշերում անդրադարձել է Լինքոլնի տղայական ցանկությանը՝ լսելու «մեր երթի» մանրամասները ։ Շերմանը, ըստ իր հուշերի, մնացել է «ավելին քան խոցված նրա բարի բնավորությունից, նրա խորը կարեկցանքից դեպի ամբողջ ժողովրդի տառապանքը՝ ծագած պատերազմի և Հարավում թշնամու բանակի երթի արդյունքում», ինչպես նաև նրա անկեղծ ցանկությունից «արագ վերջացնել պատերազմը, առանց արյունահեղության կամ ավերումների, և երկու կողմերի բոլոր զինվորներին վերադարձնել իրենց տները»։ Գեներալը նշել է, որ դա արտահայտվել է Լինքոլնի դեռ երկրորդ երդմնակալության ուղերձում, որտեղ նա ներկայացել է «բոլորի նկատմամբ գթասրտությամբ և ոչ մեկի նկատմամբ չարությամբ», որպես նախագահ, օժտված «բացարձակ հավատով կռվում բանակի խիզախության, քաջության և միասնության մեջ»։ Հիշելով շոգենավի խորհրդակցության մթնոլորտը՝ Շերմանը գրել է, որ «երբ նա [Լինքոլնը] հանգստանում էր կամ ուշադրությամբ լսում, նրա ոտքերն ու ձեռքերը կարծես կախված էին գրեթե անկյանք, իսկ նրա դեմքը հյուծված էր ու հոգնատանջ, բայց հենց որ նա սկսում էր խոսել, նա դեմքը պայծառանում էր, նրա բարձրահասակ ֆիգուրան կարծես բացվում էր, և նա ներկայանում էր որպես լավ հումորի և ընկերականության զգացմունքի իսկական մարմնացում։ Վերջին խոսքերը, որ ես հիշում եմ, կայանում էր նրանում, որ նա իրեն ավելի լավ կզգա, երբ ես վերադառնամ Գոլդսբորո։ Մենք բաժանվեցինք Գետի թագուհին կամրջակի վրա մարտի 28-ի կեսօրին մոտ, և ես նրան այլևս չտեսա։ Բոլոր այն մարդկանց, որոնց ես երբևէ հանդիպել եմ, նա, կարծես, բարության հետ զուգորդված մեծագույն վեհության տեր էր, քան մեկ ուրիշը»։
Երկրորդ հանդիպման ժամանակ նրանց զրույցը, չնայած և տարբեր թեմաների վրա տարածվելուն, կենտրոնացել է խաղաղության հասնելու վրա։ Հանդիպումների մասին գրավոր հուշեր թողել են միայն Շերմանն ու Պորտերը, ինչն էլ նկատի ունենալով՝ որոշ պատմաբաններ ենթադրել են, որ նրանք չափազանցրել են Լինքոլնի խաղաղության ձգտումը, ըստ Պորտերի արտահայտությունների՝ «գրեթե բոլոր պայմաններով», որպեսզի արդարացնի հետագայում գեներալ Ջոզեֆ Ջոնսթոնի հանձնման հակադրողական և լիբերալ պայմանները ։ Այսպես, Պորտերն ավելի ուշ գրել է.
Ես երբեք չեմ մոռանա այն հանդիպումը, որին մասնակցել եմ Գետի թագուհու նավակողի վրա։ Այնտեղ ընդունված որոշումներից էր կախված՝ խաղաղություն կլինի, թե կշարունակվի պատերազմը նրան ուղեկցող սարսափներով։ Այդ հանդիպումը արտացոլվել է պր. Հիլիի գեղեցիկ նկարում, նկարիչ, որը որպես պատմական նկարի սյուժե ընտրել է հենց այն զրույցը, որից իսկապես կախված էր՝ կշարունակվի արդյոք պատերազմը ևս մեկ տարի։ Մի անզգույշ քայլը կարող էր այն երկարձգել անորոշ ժամանակով։
Լինքոլնի վեհանձն մտադրությունները կարելի է տեսնել դրանից երեք շաբաթ առաջ ձևակերպած խոսքերում, որ ասել էր երկրորդ երդմնակալության ելույթի ժամանակ. «Չզգալով ոչ մեկի նկատմամբ չարություն, գթասրտություն բոլորի նկատմամբ»։ Պատերազմն ավարտվելուց և «Խաղաղարարները» կտավը նկարելուց մեկ շաբաթ անց տեղի ունեցած հանդիպումից հետո՝ ապրիլի 2-ի գիշերը, Պիտերբերգը երկար պաշարումից հետո ընկել է։ Հաջորդ օրը Գրանթն ու Լինքոլնը մտել են քաղաք՝ չնայած դիպուկահարների հնարավոր ներկայության մասին նախազգուշացումներին։ Սիթի-Փոինթում Միության շտաբը վերադառնալիս Լինքոլնը Պորտերին ասել է. «Փառք Աստծո, ես ապրեցի մինչև այս։ Ինձ թվում է, թե այս 4 տարիների ընթացքում ես սարսափելի երազ եմ տեսել, և հիմա մղձավանջն անցել է։ Ես ուզում եմ տեսնել Ռիչմոնդը»։ Նրանք միասին լողացել են հոսանքին հակառակ Համադաշնության անպաշտպան մայրաքաղաքում, որտեղ Լինքոլնը ապրիլի 4-ին՝ իր սպանությունից առնվազն 2 շաբաթ առաջ, շրջում էր փողոցներով՝ լցված ազատված սևամորթ ամերիկացիների բազմությամբ ։ Նա Վաշինգտոն (Կոլումբիայի շրջան) է վերադարձել ապրիլի 9-ին՝ նույն օրը, երբ Լին Համադաշնության անունից անձնատուր է եղել Ապոմատոկսի դատարանի շենքում ։
Ստեղծում
Այդ ժամանակ Հիլին լավ հայտնի էր իր դիմանկարներով և պատմական թեմաներով նկարներով ։ Մի քանի անգամ նկարելու համար նրա մոտ կեցվածք էր ընդունել նաև Լինքոլնը, իսկ նախագահի մեծ դիմանկարը Հիլին սկսել էր 1864 թվականին ։ Քաղաքացիական պատերազմի ավարտից հետո մի քանի տարի նա փայփայում էր այն միտքը, որ ստեղծի «իսկական պատմական կտավ»՝ որպես հաշտության խորհրդանիշ ։ Քանի որ Հիլին ներկա չէր հանդիպմանը, նա ապավինել է գեներալ Շերմանի օգնությանն ու հիշողություններին ՝ նրան դարձնելով կտավի կենտրոնական դեմքը և այդպիսով ներողություն խնդրելով Լինքոլնի խորհրդակցության վերաբերյալ համառ հարցուփորձի համար ։
Նկարի ստեղծման միակ վկայությունը բերված է Շերմանի՝ 1872 թվականի նոյեմբերի 28-ի նամակում, որը հասցեագրված է Այզեկ Առնոլդին։ Շերմանը հիշել է, որ երբ հանդիպել է Հիլիին, նրան պատմել է այն իրադարձությունների մասին, որոնց ականատեսն է եղել։ Հիլին այդ ժամանակ «թեմա էր փնտրում պատմական նկարի համար» և, ի լրումն, իր տրամադրության տակ ուներ Լինքոլնի դիմանկարը, որը նկարել էր դրանից 5 կամ 6 տարի առաջ։ Լինքոլնի փոխարեն կեցվածք էր ընդունել Չիկագոյի փաստաբան Լեոնարդ Սվիթը, որն ուներ նման ֆիգուրա։ Օգտագործվել են նաև Մեթյու Բրեդիի լուսանկարները, Լինքոլնի որդի Ռոբերտ Թոդիի ցուցումները և հիշատակված դիմանկարը։ Շերմանը, գեներալ Գրանթը և ծովակալ Պորտերն անմիջապես կեցվածք են ընդունել նկարչի մոտ, և Շերմանը համարել է, որ այդ 4 կերպարները «բոլորից լավագույնն են» ։ Շերմանը նաև պնդել է, որ նկարը պատկանել է Էզրա Բատլեր Մակկագին։ Ավելի ուշ, գտնվելով Հռոմում, Հիլին արել է հեղինակային 10 կրկնօրինակներ՝ փոքրացնելով չափսերը, որոնցից մեկը պատկանել է Շերմանին։ Ըստ նրա՝ հանդիպման ժամանակ մարդկանց տեղերի, շոգենավի կահավորանքի ու չափերի մասին տեղեկություններ և այլ մանրամասներ նկարչին հաղորդել է ծովակալ Պորտերը։ Հիլին իր կողմից ավելացրել է ծիածան, որը պետք է որ խորհրդանշեր գալիք խաղաղությունը։ Շերմանը չգիտեր, թե ծովակալը հատկապես ինչ մանրամասներ է հաղորդել. «Այս նկարում ես, կարծես թե, խոսում եմ, երբ բոլորն ուշադիր լսում են։ Հիլին այդ համակցումը կայացրել է ծովակալ Պորտերի նամակից թե ոչ, ես չեմ կարող ասել, բայց ես մտածում եմ, որ նա այդ միտքը վերցրել է նրանից, որ, ինչպես հաղորդել եմ նրան, խոսք է գնացել այն մասին, որ «եթե Լին մնա Ռիչմոնդում, մինչև ես չստանամ Բերկսվիլլը, ապա նա կհայտնվի մեր ձեռքերում»՝ վարքը հարմարեցնելով խոսքին։ Այնքան էլ կարևոր չէ այն, թե Հիլին ինչ էր նկատի ունեցել իր պատմական խմբով, բայց մենք ստույգ կերպով նստել էինք նշանակալից չափով ճիշտ այնպես, ինչպես ներկայացված է, կարևոր խոսակցություն էինք վարում 1865 թվականի մարտի 28-ի վաղ առավոտյան, և մենք բաժանվեցինք, որպեսզի այլևս նորից չհանդիպենք»։ Հսկայական նկարը, որի չափերն են 4,5×5 ֆուտ, նկարիչն ավարտել է 1868 թվականին Հռոմում ։
Կոմպոզիցիա
չափսերով նկարը յուղաներկով պատկերված է կտավի վրա ։ Կտավը շրջանակված է զարդարուն ոսկեզօծ շրջանակով։
Սիթի-Փոինթ քաղաքի մոտ խարիսխ գցած «Գետի թագուհին» շոգենավի նավախցում ձախից աջ նստած է 4 մարդ՝ գեներալ Ուիլյամ Շերմանը, գեներալ-լեյտենանտ Ուլիսես Ս. Գրանթը, նախագահ Աբրահամ Լինքոլնը և փոխծովակալ Դևիդ Պորտերը։ Նրանք հավաքվել էին Միության բարձրագույն հրամանատարության ռազմավարական խորհրդակցության և քննարկում էին Պիտերսբերգի (Վիրջինիա նահանգ) անկումից առնվազն մեկ շաբաթ առաջ խաղաղության հասնելու հարցը  ։ «Խաղաղարարները» անվանումն այս հանդիսավոր նկարի նշանակության միակ բանալին է, որ Ամերիկայի պատմության շրջադարձային պահի, քաղաքացիական պատերազմի ավարտի նախերգանքն է ։ Միևնույն ժամանակ, Շերմանը, Գրանթը, Պորտերը և Լինքոլնն առավել հայտնի էին ոչ թե խաղաղություն հաստատելու վաստակով, այլև իրենց ռազմական հակասական նվաճումներով ։ Լինքոլնի հետ կամ համաձայնությամբ նրա զորավարներն ավերիչ կոտորածների, արշավանքների, պատերազմների ժամանակ զոհաբերել էին հազարավոր զինվորների, և միևնույն ժամանակ նրանք բոլորը համարվում են խաղաղարարներ, որովհետև հասել են խաղաղության միայն այն բանից հետո, երբ անցել են պատերազմի միջով։ Վավերագրական տեսանկյունից ճշմարտանման այդ կտավի՝ խավարով պատված կերպարներն սպասում են հանգուցալուծմանը՝ Կոնֆեդերացիայի կապիտուլյացիային Ապոմատոկսում ։ Խորհրդակցության մասնակիցները կարծես թե առանձնացված են միմյանցից, կերպարների այդ մեկուսացվածությունն ամրապնդվում է նրանց միջև եղած շոգենավի պատուհաններով ու պատի տախտակադրվագներով ։ Լինքոլնը պատկերված է այնպես, ինչպիսին եղել է իր սպանությունից 17 օր առաջ, ինչի հետ կապված էլ կտավը համարվում է նախագահի՝ կենդանության օրոք արված վերջին նկարը ։ Խորհրդակցության մասնակիցների գլուխները ուղղաձիգ դիրքով են, բացառությամբ Լինքոլնինը. նա տարբերվում է իր քարացած կեցվածքով ու դեմքի խոհուն արտահայտությամբ ։ Հագած լինելով իր սովորական սև կոստյումը՝ նախագահն աթոռին նստած է առաջ թեքված ու ծնոտը ձեռքին հենած։ Լինքոլնի կեցվածքը կարծես իր մասին ասված խոսքերի համեստության ցուցադրումն է. «», նրանում կարող ենք տեսնել նախագահի կողմից իր քաղաքականության ձևավորումը՝ հիմնվելով իրական դեպքերի վրա՝ հասնելու միայն մեկ նպատակի՝ փրկել հանրապետությունը, ինչի համար Լինքոլնը զանց չի առնում ամենահամարձակ միջոցները ։ Գրանթն ու Պորտերը նայում են Լինքոլնին, որն ուշադիր լսում է Շերմանին ։ Նա պատկերված է ճիշտ այն պահին, երբ խոսում է Լիի և Ռիչմոնդի մասին։ Հենց Լինքոլնի հետևում շոգենավի պատուհաններից մեկով ամպրոպաբեր երկնքում երևում է փայլուն ծիածանը՝ գուշակելով գալիք խաղաղությունը  ։
Ճակատագիր
Կտավը թերահավատորեն է ընդունվել հասարակության կողմից, իսկ նրանով պատրաստված գունավիմանկարները չեն վաճառվել, քանի որ այդ ընթացքում կային երկնքում Լինքոլնի համբարձման ավելի ֆանտաստիկ նկարներ ։ Այնուամենայնիվ «Խաղաղարարները» կարելի է համարել ԱՄՆ-ում քաղաքացիական պատերազմի վերաբերյալ ամենահայտնի նկարներից մեկը ։ Լինքոլնի՝ այս նկարում ունեցած կեցվածքն ավելի ուշ՝ 1869 թվականին, Հիլին կրկնել է նախագահի դիմանկարում, բայց արդեն պատկերել է մենակ, բավական զննող դիրքով, առանց Միության բարձրագույն հրամանատարական անդամների ։ Միևնույն ժամանակ Հիլին տվյալ դիմանկարն սկսել էր դեռ 1864 թվականին՝ «Խաղաղարարները» ստեղծելուց առաջ  ։ Հասկանալով իր աշխատանքի ամբողջ հզորությունը՝ նա արել է նկարի 3 պատճեն, դիմանկարներից մեկը ներկայումս գտնվում է Սպիտակ տան Գլխավոր ճաշասենյակում ։ Նախագահի որդին՝ Ռոբերտ Թոդ Լինքոլնը, շատ տարիներ անց իր ընկերոջը գրած նամակում մանրամասն ներկայացրել է 2 դիմանկարների պատմությունը՝ նշելով, որ «ես երբեք չեմ տեսել իմ հոր դիմանկարը, որը կարելի լիներ նմանեցնել նրան» ։
Տասնամյակներ շարունակ «Խաղաղարարները նկարը համարվել է անհետ կորած, սակայն 1922 թվականին գտնվել է նկարի կրկնօրինակը, որն ավելի քան 50 տարի պահվում էր մի ընտանիքի պահեստում։ Այն հետագայում ձեռք է բերել Չիկագոյի պատմական թանգարանը ։ 1947 թվականին նկարը գնել է ԱՄՆ կառավարությունը ։ Փետրվարի 12-ին Սպիտակ տունը հայտարարել է «Խաղաղարարները» կտավի ձեռքբերման համար նախագահ Հարրի Տրումենի սանկցիայի մասին ։ Արդյունքում այն ուղարկվել է Սպիտակ տան վերևի հարկի անձնական սենյակներից մեկը ։ Նախագահ Ջոն Քենեդիի օրոք «Խաղաղարարները» կախված էր Բանակցային սենյակի «բանակցային սեղանի» վերևում, որի վրա 1963 թվականին ստորագրվել է միջուկային զենքի փորձարկումների արգելման պայմանագիրը ։ Այնտեղ այն մնացել է նախագահներ Ռիչարդ Նիքսոնի, Ռոնալդ Ռեյգանի, Ջորջ Բուշ ավագի, Բիլ Քլինթոնի և Ջորջ Բուշ կրտսերի օրոք ։ Նախագահ Բարաք Օբամայի ժամանակ «Խաղաղարարները» տեղափոխել են Օվալաձև աշխատասենյակի Անձնական ճաշասենյակ, որտեղ էլ գտնվում է ներկայումս Դոնալդ Թրամփի օրոք  ։ Սակայն 2009 թվականին «Խաղաղարարները» մի քանի անգամ անհետացել է սենյակից։ Այսպես, Օբամայի և Հորդանանի թագավոր Աբդալլահ II-ի զրույցի ժամանակ նրա փոխարեն կախված էր Ալվան Ֆիշերի վրձնին պատկանող «Հնդկացի էքսկուրսավարները» հովվերգական բնանկարը, իսկ Իսրայելի վարչապետ Բենյամին Նեթանյահուի հետ բանակցությունների ժամանակ նկարը նորից իր տեղում էր   ։
Կրկնօրինակներից մեկը 1919 թվականին Ֆրենկ Գ. Հոյնեն նվիրել է Չիկագոյի պատմական թանգարանին, որտեղ էլ այժմ պահվում է ։ Մեկ այլ կրկնօրինակը պահվում է Պենտագոնում. կախված է «Տանկ» («The Tank») կոչվող սենյակում, որտեղ անցկացվում են Շտաբի պետերի միացյալ կոմիտեի խորհրդակցությունները ։
Արտացոլումը մշակույթի մեջ
1995 թվականին նախագահ Բիլ Քլինթոնը Ջորջ Բուշ ավագի հետ Արևելյան սենյակում հանրությանն է ներկայացրել վերջինիս դիմանկարը, որը պատկանում էր Հերբերտ Աբրամսի վրձնին ։ Նա Բուշին պատկերել էր Իրաք-քուվեյթյան պատերազմի ժամանակ՝ իր աշխատասենյակում կանգնած և աջ ձեռքի արմունկով հենված գլոբուսին, իսկ հետին պլանում «Խաղաղարարները» նկարն էր՝ որպես նրա նախագահության արտաքին քաղաքականության ձեռքբերումների խորհրդանիշ (Սադդամ Հուսեյնի պարտությունն ու ԽՍՀՄ փլուզումը)   ։ Աբրամսն ավելի ուշ հիշել է, որ «երբ նրա [Բուշի] մոտ աստիճաններով վերև էին բարձրանում հյուրերը, նա սիրում էր մարդկանց ցույց տալ այն [նկարը] և հատկապես ծիածանը, որ երևում էր նավի պատուհանից և խորհրդանշում էր խաղաղությունը». «ես միանգամից որոշեցի ստեղծել այն ընդգծող կոմպոզիցիա» ։ Պարսից ծոցում տեղի ունեցող պատերազմի ժամանակ Բուշը բազմիցս դիմել է նման խաղաղ հռետորաբանությամբ՝ իրեն համեմատելով Լինքոլնի հետ։ Բուշն այդ գաղափարն անվանել է «հիանալի», սակայն արդյունքում նրա կերպարն ամբողջությամբ փակել է Լինքոլնին, որպեսզի, ըստ Աբրամսի, չշեղի դիտողի ուշադրությունը ։ Բուշը «Խաղաղարարները» որակել է որպես «փառավոր նկար» ՝ նշելով, որ «այն կածված էր Սպիտակ տան գրասենյակում՝ երկրորդ հարկի իմ աշխատասենյակում։ Նրանում պատկերված են Լինքոլնն իր հրամանատարների հետ և հետևի պլանում հույսի ծիածանը՝ ցույց տալով նահանգների միջև պատերազմների, քաղաքացիական պատերազմների ավարտը», և «ինձ մեծ ուժ է տվել խորհրդածությունների ժամանակ, որ հայեցողական նախագահի օրոք Միացյալ Նահանգներն ապրել են զարհուրելի, սարսափելի փորձություններ, և հանկարծ վերջապես հայտնվել է ծիածանային հույսը։ Ահա թե ինչ է այն նշանակում ինձ համար» ։ Ըստ Լորա Բուշի՝ Ջորջ Բուշ կրտսերի կնոջ հիշողությունների՝ նա իր նախագահության օրոք իր հոր նման սիրել է Բանակցային սենյակում, որտեղ, նայելով «Խաղաղարարներին», զգում էր հարմարավետության հատուկ մթնոլորտ և մասնակցություն պատմական իրադարձություններին։ Հատկանշական է, որ 2009 թվականին նկարը ցուցադրվել է «Հայրեր և որդիներ։ Երկու ընտանիք, երկու նախագահ» (Fathers and Sons: Two Families, Four Presidents) էքսպոզիցիայում, որ նվիրված էր Բուշ ու Ադամս ընտանիքներին և անցկացվել է Ջորջ Բուշի գրադարանում՝ Ստեյշեն քոլեջում (Տեխաս նահանգ) ։
2009 թվականին ԱՄՆ փոստային ծառայությունն Աբրահամ Լինքոլնի (1809-1865) 200-ամյակի առթիվ «Խաղաղարարները» վերարտադրանկարներով տպագրել է փոստային 4 նամականիշ՝ յուրաքանչյուրը 42 ցենտ անվանական արժեքով ։
Արտաքին հղումներ
Կատեգորիա:Ջորջ Հիլիի նկարներ Կատեգորիա:1868 նկարներ
Խիտարով (այլ կիրառումներ)
Խիտարով, ռուսական ազգանուն։
Կենոտաֆ
Կենոտաֆ (κενοτάφιον, <  - դատարկ և  - գերեզման) կամ հուշադամբարան, խորհրդանշական գերեզման, կեղծ դամբարան, ճարտարապետական կառուցվածք դատարկ շիրիմի վրա։ Կենոտաֆ է տեղադրվում, տարբեր պատճառներով ։
Կենոտաֆը ծառայում է հանգուցյալի հիշատակը հավերժացնելուն և հուղարկավորության արարողությունները կատարելուն, և դրանք տարբեր տեսակի և աստիճանի բարդության կառույցներ են՝ դամբանաթումբ, գերեզմանաքար, դամբարան, հուշարձան, կիսանդրի, ստելա, կոթող, հուշահամալիր, հարթաքանդակ, հուշատախտակ և այլն)։ Բացի այդ, եվրոպական ավանդույթի համաձայն, կենոտաֆ է կոչվում է այն շինությունը, որը տեղակայված է ոչ թե հանգուցյալի մնացորդներով գերեզմանի վրա, այլ նրա մահվան վայրում (նույնիսկ եթե գերեզման գոյություն ունի)։ Կենոտաֆի օրինակ են սգո ծաղկեպսակները և հուշաքարերը որոնք տեղադրվում են մայրուղիներում և ցույց են տալիս մարդկային զոհերով վթարի վայրը  ։
Արտաքին հղումներ
Կատեգորիա:Կոթողներ Կատեգորիա:Հուղարկավորության սովորույթներ Կատեգորիա:Հոգեհանգստյան հուշարձաններ և կառույցներ Կատեգորիա:Մահ Կատեգորիա:Հունարեն բառեր և արտահայտություններ Կատեգորիա:Շինարարական տարրեր և կառուցվածքներ
Նյաուգու (Չիրկո Կեմի վտակ)
Նյաուգու (Няугу), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Չիրկո Կեմ գետի ձախ ափին՝ 69 կմ հեռավորության վրա։ Գետի երկարությունը 58 կմ է, ավազանի տարածքը 596 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է սկսած Յուշկոզերսկի հիդրոհանգույցից մինչև Կիրվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը՝ Կոլսկի թերակղզին և Կարելիի, թափվում է Սպիտակ ծով։
Արտաքին հղումներ
Կատեգորիա:Ռուսաստանի գետեր
Ռիկոթի
Ռիկոթի (რიკოთის უღელტეხილი), լեռնանցք Մեծ Կովկասի լեռնաբազուկներից մեկի՝ Լիխի լեռնաշշթայի հարավային հատվածում, լեռնաշղթա, որը Վրաստանը բաժանում է արևմտյան և արևելյան մասերի։ Լեռը կազմված է պալեոզոյան դարաշրջանի գրանիտոիդներից։ Լանջերը ծածկված են կոլխիդյան տիպի լայնատերև ու խառը տիպի անտառներով։ Լիխի լեռնաշղթան ջրբաժան է հանդիսանում Սև ծովի (Ռիոն գետ) և Կասպից ծովի (Կուր գետ) միջև։
Արտաքին հղումներ
Կատեգորիա:Վրաստանի աշխարհագրություն Կատեգորիա:Լեռնանցքներ
Duolingo
Դուոլինգոն (Duolingo), անվճար ծրագիր է, որը հնարավորություն է տալիս օգտատերերին սովորել մի շարք օտար լեզուներ։ Գործում է մի քանի պլատֆորմների վրա. Android OS, IOS, ինչպես նաև համակարգչի վրա։ Ծրագիրը անվճար է, հնարավորություն է տալիս հանձնել արտոնագրված թեստեր (այս ֆունկցիան արդեն վճարովի է)։ Դուոլինգոյի մոտեցման արդյունավետությունը, որը հիմնված է վիճակագրության վերլուծության վրա, ստուգվել է ընկերության պատվերով երրորդ կողմի ուսումնասիրությամբ։ Նյու Յորքի քաղաքային համալսարանի եւ Հարավային Կարոլինայի համալսարանի պրոֆեսորների անցկացրած հետազոտությունը ցույց է տվել, որ Դուոլինգոյի 34 ժամն այնքան կարդալու եւ գրելու հմտություններ են տալիս, Որքան տալիս է նախնական կիսամյակային դասընթաց ամերիկյան բարձրագույն ուսումնական հաստատությունում, որը մոտ 130 ժամ է զբաղեցնում։ Ուսումնասիրությունը չի չափել խոսակցական հմտությունները։ Ուսումնասիրության ընթացքում Դուոլինգոյի լեզվով սովորող 196 հոգուց 108-ը դասերը թողել են երկու ժամից պակաս։ Նույն հետազոտությունը ցույց է տվել, որ Rosetta Stone-ի օգտատերերին անհրաժեշտ է 55-ից մինչեւ 60 ժամ պարապմունք, որպեսզի սովորեն գիտելիքների նույն ծավալը։ Համեմատություններ այլ ազատ կամ էժան դասընթացների հետ, ինչպիսիք են BBC-ն և Before You Know It, չեն անցկացվել։ Դուոլինգոյի թիմը զբաղվում է նաև հարակից արտադրանքների մշակմամբ՝ Դուոլինգոյի թեստային կենտրոն և Դուոլինգո դպրոցների համար։
Ծանոթագրություններ
Կատեգորիա:Կրթական կայքեր Կատեգորիա:Անդրոիդի ծրագրային ապահովում
Չիկաան
Չիկաան  (ჭიკაანი), գյուղ Վրաստանի Կախեթի մարզում, Ղվարելի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1928 մարդ ։
Աշխարհագրական դիրք
Կենտրոնի բարձրությունը 300 մետր է։
Ֆիլիպպո Ինձագի
Ֆիլիպպո Ինձագի (Filippo Inzaghi,) - իտալացի ֆուտբոլային մարզիչ, նախկին ֆուտբոլիստ (հարձակվող)։ 2014-ի հունիսի 9-ից մարզում է իտալական Միլան ակումբը ։
Բոլոր ժամանակների լավագույն ռմբարկուներից մեկն է. հինգերորդը Իտալիայում՝ պաշտոնական հանդիպումներում խփած 313 գնդակներով։ Եվրոպական ակումբային մրցաշարերում խփած գնդակների քանակով (70) զիջում է միայն Ռաուլին (77)։ Միլանի միջազգային մրցաշարերի լավագույն ռմբարկուն է. խփել է 43 գնդակ։ Նրան է պատկանում նաև հետ-տրիկերի ռեկորդը Սերիա A-ում ՝ 10 անգամ։
Իր կարիերայի ընթացքում մեկ անգամ հաղթել է Աշխարհի առաջնությունը, երկու անգամ տիրացել է Չեմպիոնների Լիգայի գավաթին (2003, 2007), երեք անգամ դարձել Սերիա A-ի հաղթող (1998, 2004, 2011)։
Ծանոթագրություններ
Կատեգորիա:Յուվենտուսի ֆուտբոլիստներ Կատեգորիա:Օգոստոսի 9 ծնունդներ Կատեգորիա:1973 ծնունդներ Կատեգորիա:Միլանի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ֆուտբոլի աշխարհի չեմպիոններ Կատեգորիա:Միլան ՖԱ մարզիչներ Կատեգորիա:Պարմայի ֆուտբոլիստներ Կատեգորիա:Ատալանտայի ֆուտբոլիստներ Կատեգորիա:Իտալացի ֆուտբոլիստներ Կատեգորիա:Իտալիայի հավաքականի ֆուտբոլիստներ Կատեգորիա:Ֆուտբոլային մարզիչներ այբբենական կարգով
Դագորոլթեփեսի
Դագորոլթեփեսի, լեռնագագաթ Պոնտական լեռների արևելյան հատվածում, Ճորոխի ավազանի Արջեանսու գետակի աջ կողմում։ Նշանակված է Կովկասի 5-վերստանոց քարտեզում ։
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով
It (կերպար)
Գրականություն
Նովելում «It»-ը անմահ երևույթ է։ Երկիր մոլորակ հասնելուց հետո, «It»-ը քնում է 27-30 տարի և արթնանում, որպեսի քաոս ստեղծի և սնվի (հիմնականում երեխաների վախերով)։ Այն կարող է շատ ուրիշ էակների ձևեր ստանալ, քան ֆիլմը պատկերում է, օրինակ՝ չղչիկների, շնաձկների, տզրուկների և մարդագայլի։ Այն նաև կարող է մարմնավորել երեխաների ցանկացած վախ։ Նովելի տարբեր հատվածներում, «It»-ը պնդում է, որ իր իրական անունը Բոբ Գրեյ է և այն ստացել է «It» անվանումը երեխաների խմբի կողմից։ Ամբողջ գրքի ընթացքում «It»-ը դիմվում է ինչպես արական սեռի ներկայացուցիչ, սակայն ավելի ուշ երեխաները սկսում են կարծել, որ այն կարող է լինել կին, քանի որ տեսնում են իրեն կին սարդին մարմնավորելուց։ Ավելին, «It»-ին կնոջ կերպարանքով տեսնելուց, Աուդրա Դենբրոուն ասում է «Օ տեր Աստված, «It»-ը կին է»։ «It»-ի բնական թշնամին «Կրիա»-ն (“Turtle”) է, ով Քինգի «Macroverse»-ի հնագույն բնակիչներից է, ով իոններ առաջ ստեղծեց մեր տիեզերքը։ Կրիան նորից հայտնվում է Քինգի «The Dark Tower» գրքի շարանում։ Գիրքը ասում է, թե իբրև «It»-ը և Կրիան ստեղծվել են ինչ-որ ամենակարող ուժի կողմից, ում դիմում են ինչպես «Ուրիշը» (“the Other”): Կրիան և «It»-ը հավերժական թշնամիներ են։ «It»-ը եկել է մեր աշխարհ նախապատմական ժամանակներում, աստերոիդի հարվածի նման ինչ-որ իրադարձության ժամանակ։ «It»-ը ժամանել է այն վայր, որը մի փոքր ուշ դարձել է Դերրի, Մեյնը։ Նովելի մեջ որոշ իրադարձություններ նկարագրված են «It»-ի տեսանկյունից, որտեղ նա նշում է, որ ինքը մարդկանցից առավել է և Կրիան իր աստիճանին մոտ է, նշելով, որ մարդիկ ուղղակի խաղալիքներ են։ «It»-ը բացատրում է, որ ինքը նախընտրում է սպանել և ուտել երեխաներին, ոչ թե բնածին պատճառների համար, այլ քանի որ երեխաների վախերը ավելի հեշտ է մարմնավորել, որի արդյունքում էլ երեխաները ավելի հեշտ են վախենում։ «It»-ը շարունակաբար զարմանում է երեխաների հաղթանակներով և գրքի վերջում սկսում է կարծել, որ ինքն այդքան էլ առավել չէ, ինչքան կարծում էր, սակայն նա երբեք չի մտածում, որ երեխաները առանձին լինելով կարող են տապալել նրան։
Ֆիլմ և Հեռուստատեսություն
1990 թ. կարճատև շոուում Փենիուայզը մարմնավորված է Անգլիացի դերասան Թիմ Քարիի կողմից, ում խաղը գովասանքի է արժանացել քննադատների կողմից։ 2017թ. ֆիլմի ադապտացիայի և իր 2019 թ. շարունակության մեջ Փենիուայզը մարմնավորված է Շվեդացի դերասան Բիլլ Սկարսգարդի կողմից ։ Սկզբնորեն Փենիուայզի կերպարը մարմնավորելու էր Ուիլլ Փոուլթերը, սակայն մի փոքր ուշ Փոուլթերը հրաժարվեց կերպարից։ 2016 թ. Հունիսի 3-ին հայտարարվեց, որ դերը տրվել է Սկարսգարդին։
Արձագանքներ
Բազմաթիվ լրատվամիջոցներ, ինչպիսիք են «The Guardian»-ը, խոսել են կերպարի մասին, այն դասելով որպես ֆիլմի և փոփ մշակույթի ամենասարսափելի ծաղրածուներից մեկը  : «The Atlantic»-ը նշել է, որ «Փեննիուայզի ամենա սարսափելի մասն այն է, որ նա կենտրոնանում է երեխաների վախերի վրա» : Բրիտանացի գիտնական Միկիտա Բրոտտմենը նույնպես խոսել է Փեննիուայզի մասին, նշելով, որ չար ծաղրածուներից ամենա սարսափելին է ։ Քննադատներից ոմանք, օրինակ՝ Մարկ Դերին կապ են հաստատել Փեննիուայզի և մարդասպան Ջոն Ուեյն Գեյսիի միջև , ով երեխաների խնջույքների ժամանակ Փոգո ծաղրածուի կերպարանքն էր ընդունում ։ Դերին նաև ասել է, որ «կերպարը պատկերում է մեր վախը՝ խելագառ Ռոնալդ ՄակԴոնալդի մեջ» ։ Սակայն Քինգը իր կայքում չի նշում Գեյսիին, որպես իր ներշնչումներից մեկը։ Ամերիկյան փանք ռոք խումբ «Փեննիուայզ»-ը ստացել է իր անունը կերպարից :
Ծանոթագրություններ
Կատեգորիա:Գրական չարագործներ Կատեգորիա:Հորինված սերիական մարդասպաններ Կատեգորիա:Հորինված զանգվածային մարդասպաններ
Օվրիյա (Չիրկո Կեմի վտակ)
Օվրիյա (Оврия), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Չիրկո Կեմ գետի աջ ափին՝ 22 կմ հեռավորության վրա։ Գետի երկարությունը 30 կմ է, ավազանի տարածքը 188 կմ2։ Գետաբերանից 6 կմ հեռավորության վրա, աջ ափին՝ թափվում է Փոքր Օվրիյա գետը։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է սկսած Յուշկոզերսկի հիդրոհանգույցից մինչև Կիրվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը՝ Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Ինդուկտոր
Մաթեմատիկական ինդուկցիան մաթեմատիկական ապացույցի եղանակ է, որը սովորաբար օգտագործվում է տրված պնդումը բոլոր բնական թվերի համար ապացուցելու համար։ Ապացույցը բաղկացած է երկու քայլից։ Առաջին քայլը կոչվում է ինդուկցիայի հենք և ապացուցում է տրված պնդումը առաջին բնական թվի համար։ Երկրորդ քայլը՝ ինդուկցիոն քայլը ապացուցում է, որ ցանկացած բնական թվի համար տրված պնդումից հետևում է նույն պնդումը՝ հաջորդ բնական թվի համար։ Այս երկու քայլերը միասին թույլ են տալիս եզրակացնել, որ տրված պնդումը ճիշտ է բոլոր բնական թվերի համար ։ Դիցուք՝ տրված է որոշակի A(n) ասույթ և պահանջվում է պարզել դրա ճիշտ կամ սխալ լինելը ։
Արտաքին հղումներ
Կատեգորիա:Էլեկտրոնային բաղկացուցիչներ Կատեգորիա:Էլեկտրամագնիսականություն
Ամերիկյան նպաստամատույց արշավախումբը Փոքր Ասիայում Կարմիր խաչի հովանու ներքո
Ամերիկյան նպաստամատույց արշավախումբը Փոքր Ասիայում Կարմիր խաչի հովանու ներքո (American Relief Expedition to Asia Minor under the Red Cross), զեկույց է, որ կազմվել է Ամերիկյան Կարմիր խաչի ազգային կոմիտեի կողմից, որի հեղինակներն են Կլարա Բարտոնը, Ջորջ Փուլմանը, Ջ. Հաբելը, Ի. Հարիսը և Կարմիր խաչի այլ ներկայացուցիչներ։ Զեկույցը բաղկացած է մի քանի բաժիններից, որոնք անդրադառնում են Կարմիր խաչի՝ Օսմանյան Կայսրության տարածքում ծավալած գործունեության տարբեր ոլորտներին։
Զեկույցի բովանդակությունը
Առաջին մասում Կլարա Բարտոնը՝ Ամերիկյան Կարմիր խաչի հիմնադիրը, առաջին նախագահն ու գանձապահը, մանրամասն ներկայացրել է Ամերիկյան Կարմիր խաչի աշխատակիցների ծավալած գործունեությունը Օսմանյան կայսրությունում բնակվող և համիդյան ջարդերը վերապրած հայերի շրջանում, անդրադարձել է աշխատանքի ընթացքում ծագած խոչընդոտներին և դրանց հաղթահարմանը։ Դրան հաջորդում է Ջորջ Փուլմանի՝ Ամերիկյան Կարմիր խաչի ֆինանսական հարցերով քարտուղարի զեկույցը, որում նա ներկայացնում է այդ ընթացքում առաջացած ֆինանսական խնդիրները, հանգանակություններ կազմակերպելու և անհրաժեշտ գումարներ հայթաթելու ուղղությամբ տարվող աշխատանքները։ Երրորդ բաժնում ներկայացված են Կարմիր խաչի արշավախմբի համար դաշտային պատասխատուներ Ջ. Հաբելի, Է. Ուիսթարի և Չ. Վուդի զեկույցները՝ հասցեագրված կառույցի նախագահ Կ. Բարտոնին։ Առանձին ներկայացված է նաև բժիշկ Ի. Հարիսի զեկույցը Մարաշում և Զեյթունում հայերին ցուցաբերած օգնության վերաբերյալ։
Գրքում առանձին բաժին նվիրված է 1896 թվականի ընթացքում Կլարա Բարտոնի և Ամերիկյան Կարմիր խաչի մյուս աշխատակիցների թղթակցությանը։ Զեկույցում տեղ են գտել նաև տեղացիների կյանքը լուսաբանող լուսանկարներ, ինչպես նաև համայնապատկերներ ։
Ծանոթագրություններ
Կատեգորիա:1896 գրքեր Կատեգորիա:Գրական գործեր Հայոց ցեղասպանության մասին
Շաքրիան
Շաքրիան  (შაქრიანი), գյուղ Վրաստանի Կախեթի մարզում, Ղվարելի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 377 մարդ ։
Աշխարհագրական դիրք
Կենտրոնի բարձրությունը 350 մետր է։
Ծանոթագրություններ
Կատեգորիա:Ղվարելի շրջան
Բալենի ալեհեր
Բալենի ալեհեր , ցածրաճ թուփ՝ մինչև 1-1.5 մ բարձրությամբ։
Կենսաբանական նկարագիր
Տերևները նեղ ձվաձև կամ նշտարաձև են։ Ծաղիկները 4-8 ական են, սպիտակ։ Կորիզապտուղը մուգ կարմիր է, գնդաձև։ Ծաղկում է մայիսին, պտուղները հասունանում են հունիս-հուլիսին։
Տարածվածություն
Բնականորեն տարածված է Արևելյան և Հարավային Կովկասում, Հյուսիսային Անատոլիայում։ Հայաստանում հանդիպում է գրեթե ամենուրեք՝ ստորինից մինչև վերին լեռնային գոտիներում, չոր քարքարոտ լեռնալանջերին։ Մասնակցում է արիդային նոսրանտառների և չորասեր բուսականության տարբեր խմբավորումների առաջացմանը։ Չորադիմացկուն է, պիտանի էրոզացված լեռնալանջերի անտառամելիորատիվ տնկարկներում օգտագործելու համար։
Գրականություն
Կատեգորիա:Բալենի
Հարմա Սարգսյան
Հարմա Գեղամի Սարգսյան, հայ ճարտարագետ-շինարար։ Տեխնիկական գիտությունների թեկնածու (1973): ՀԽՍՀ վաստակավոր շինարար (1957):
Կենսագրություն
Հարմա Սարգսյանը ծնվել է 1908 թվականին Թեհրանում։ 1931 թվականին ավարտել է Երևանի պոլիտեխնիկական ինստիտուտը։ Աշխատել է «Թբիլհիդրոէներգոնախագիծ» ինստիտուտի Երևանի բյուրոյում, 1942-1946 թվականներին եղել է Սևանշինի նախագծային բաժնի վարիչ, 1946 թվականից` «Հիդրոէներգոնախագիծ» ինստիտուտի Հայաստանի բաժանմունքի Սևանի ջրէկի նախագծի գլխավոր ճարտարագետ։ 1940 թվականից միաժամանակ դասավանդել է Երևանի պոլիտեխնիկական ինստիտուտում, 1972 թվականից` մետաղական և փայտե կոնստրուկցիաների ամբիոնի վարիչ, դոցենտ։ Նախագծել և իրականացրել է (համահեղինակների հետ) Սևանի (1949), Գյումուշի (1953, այժմ` Արգելի), Արզնիի (1953-1956), Աթարբեկյանի (1954-1959, այժմ` Հրազդանի), Երևանի (1957-1962), Տաթևի (1970) ջրէկների կառուցումը ։
Գլխավոր կոնստրուկտոր
Ուսումնասիրությունները վերաբերում են Հայաստանի վաղ միջնադարյան բազիլիկատիպ գմբեթավոր եկեղեցիներին, դրանցում կիրառված հակաերկրաշարժային միջոցառումներին, բազիլիկից գմբեթավոր եկեղեցիներին անցնելու նախադրյալներին, գմբեթավոր եկեղեցիների տիպերին և այլն ։
Մահացել է 1988 թվականին Երևանում։ Թաղված է Երևանի Շահումյան գերեզմանատանը ։
Ծանոթագրություններ
Կատեգորիա:Հայ ճարտարագետներ Կատեգորիա:Հայ շինարարներ Կատեգորիա:Տեխնիկական գիտությունների թեկնածուներ Կատեգորիա:ՀԽՍՀ վաստակավոր շինարարներ Կատեգորիա:ՀՊՃՀ շրջանավարտներ
Անժե (կամուրջ)
Անժե կամուրջ կամ Բաս Շանի կամուրջ (Pont de la Basse-Chaîne), Մեն գետի վրայով Անժե քաղաք մտնող կամուրջ, որը քանդվել է 1850 թվականի ապրիլի 16-ին ֆրանսիական զինվորների քայլելիս առաջացած ռեզոնանսի պատճառով։ Նախագծել են Ջոզեֆ Չալին և Բորդիլիոնը։ Կառուցվել է 1836-1839 թվականներին ։
Կամուրջն ունեցել է 102 մետր երկարություն, երկու ճոպան։ Կրող կամուրջը 7,2 մետր լայնություն է ունեցել։ Հենարանները թուջե 5.47 բարձրությամբ սյուներ են եղել ։
Կամրջի քանդվելը
Այդ տարածքում տեղակայված գնդի բանակայինները հաճախ են օգտագործել կամուրջը։Կամրջի կործանման օրը երկու գումարտակ անցել են կամրջով, երրորդի անցնելու ժամանակ ամպրոպ է սկսվել, ուժեղ քամուց կամուրջն սկսել է ճոճվել։ Զինվորների քայլից կամուրջն էլ ավելի է ճոճվել։ Նրանց քայլելը ռեզոնանս է առաջացրել և ճոճքը մեծացել է։ Աղետի պահին կամրջի վրա 483 զինվոր է եղել և չորս քաղաքացիական։ Ողջ մնացացների տեղեկությամբ կամուրջն անցնելուց հազիվ են քայլել, և քիչ է մնացել ընկնեին ջուրը։ Զինվորներին հրամայել են «ջարդել քայլը», բայց արդեն ճոճքը կասեցնել հնարավոր չի եղել։ Աջ ափից բարձրացող ճոպանը կտրվել է գետնի տակ, 3-4 մետր խորության տակ։ Քիչ անց կտրվել է հարևան ճոպանը, որի պատճառով կամրջի աջափնյա մասը փլուզվել է, և կամրջի թեքվելու պատճառով զինվորների մի մասը ընկել է ջուրը։ Ջուրը ընկածների մեծ մասին փրկել են դեռ կամուրջով չանցած նրանց ընկերները և Անժեի քաղաքացիները։ Ընդհանուր առմամբ զոհվել է 226 զինվոր ։ Ողբերգությանը նպաստել են քամոտ եղանակի և զինվորների քայլից առաջացած դինամիկ բեռը, և հիմնական ճոպանների կոռոզիան։ Պարզվել է, որ կամրջի խարսխային ամրացումները թույլ են եղել։ Չնայած դրանց բետոնապատ լինելուն, ջուրը թափանցել և քայքայել է մետաղը ։
Հետևանքներ
Աղետի հետևանքով Ֆրանսիայում մինչև 1870 թվականը ճոպանային կամուրջներ չեն կառուցել։ Անժեի կամրջի անկումը կապված կախովի կամուրջների հետ լուրջ խնդիրներ է առաջ քաշել։ Որոշ ճարտարագետներ հետագա նմանատիպ կամուրջներում օգտագործել են ուժեղացված ամրացումներ։ Նմանատիպ բոլոր կամուրջների ամրությունը ստուգվել է ։
Նույն հատվածում 1960 թվականին բետոնե հեծաններով նոր կամուրջ է կառուցվել։
Ելենա Բարինովա
Ելենա Բարինովա (Баринова, Елена Петровна, ), խորհրդային և ռուս ռեժիսոր-մուլտիպլիկատոր։
Կենսագրություն
Ելենա Բարինովան ծնվել է 1952 թվականի հունվարի 13-ին, Չերնյախովսկում (Կալինինգրադի մարզ)։ Սովորել է (1969-1971 թվականներ) Լենինգրադի թատրոնի, երաժշտության և կինոմատոգրաֆիայի պետական ​​ինստիտուտում (թատրոնի նկարչության ֆակուլտետ)։
1976 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի ռեժիսորական ֆակուլտետը։ Աշխատել է «Կիևնաուչֆիլմ» (1976-1984 թվականներ) և «Սոյուզմուլտֆիլմ» (1985-1996 թվականներ) ստուդիաներում։
Նրա մուլտֆիլմերը բեմադրվել են հեքիաթի ժանրով, հաճախ` երգիծական-գրոտեսկային (ամենահայտնին` «Սավուշկինը, որը չի հավատում հրաշքներին») կամ` նմանակման տարրերով («Աշնանային մարաթոն»-ից մի շարք հատվածներ խաղարկվում են «Ոսկե ճուտիկը» մուլտֆիլմի մեջ)։
1996 թվականից աշխատել է որպես «Անիմացիոն արվեստի դպրոցի» մանկական ստուդիայի ղեկավար։
2005 թվականից աշխատում է որպես Մոսկվայի Գերասիմովի անվան կինեմատոգրաֆիայի համառուսական պետական ինստիտուտին կից Կինոյի, հեռուստատեսության և մուլտիմեդիայի քոլեջի նկարիչության և անիմացայի ֆակուլտետի կուրատոր։
Արտաքին հղումներ
Կատեգորիա:Խորհրդային կինոռեժիսորներ Կատեգորիա:Ռուս ռեժիսորներ Կատեգորիա:Խորհրդային մուլտիպլիկատորներ Կատեգորիա:Ռուս մուլտիպլիկատորներ
Լա Դին դ'Ամոն
Լա Դին դ'Ամոն (La Digne-d'Amont), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 279 մարդ, բնակչության խտությունը` 77.29 մարդ/կմ²։ Բնակավայրը զբաղեցնում է 3.61 կմ² տարածք։
Աշխարհագրություն
Գտնվում է Փարիզ քաղաքից 650 կմ հարավ, Մոնպելիե քաղաքից` 155 կմ հարավ-արևմուտք, Կարկասոն քաղաքից` 25 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 184 աշխատունակ (15-64 տարեկան) բնակիչ, որոնցից ակտիվ էին 118-ը, իսկ ոչ ակտիվները` 66։ Ակտիվության ցուցանիշը կազմում է 64,1 %։ 118 աշխատունակ մարդկանցից աշխատել է 102 անձ (47 տղամարդ և 55 կին)։ Գործազուրկ են եղել 16 անձ (5 տղամարդ և 11 կին)։ 66 անաշխատունակներից 15-ը եղել են աշակերտներ կամ ուսանողներ, 32-ը` թոշակառուներ, իսկ 19-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Օվիտ (Վիգի վտակ)
Օվիտ (Овыть), գետ Ռուսաստանում, հոսում է Կարելական ինքնավար հանրապետությունում և Մեդվեժեգորսկի շրջանում։ Գետաբերանը տեղակայված է Վիգ գետի աջ ափին՝ 27 կմ հեռավորության վրա։ Գետի երկարությունը 34 կմ է, ավազանի տարածքը 133 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Վիգոզերո սկսած Վիգոզերսկի հիդրոհանգույցից, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Կաշեյրու դու Իտապեմիրինի գավառ
Կաշեյրու դու Իտապեմիրինի գավառ (Microrregião de Cachoeiro do Itapemirim)՝ գավառ Բրազիլիայում, մտնում է Սեարա նահանգի մեջ։ Մտնում է Էսպիրիտու Սանտու նահանգի հարավային մարզի մեջ։ Բնակչությունը կազմում է 344 869 մարդ 2006 թվականի տվյալով։ Զբաղեցված տարածքը 4099,092 կմ²։ Բնակչության խտությունը 84,1  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Էսպիրիտու Սանտու նահանգի գավառներ
Շիլդա
Շիլդա  (შილდა), գյուղ Վրաստանի Կախեթի մարզում, Ղվարելի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 3927 մարդ ։
Աշխարհագրական դիրք
Կենտրոնի բարձրությունը 500 մետր է։
Մարի Ուրանտա
Մարի Դատա Ուրանտա (Mary Data Uranta), կինոյի և հեռուստատեսության նիգերիացի դերասանուհի, պրոդյուսեր, մոդել, երգչուհի և գործարար։ Ծնվել և մեծացել է Պորտ Հարկորտ քաղաքում։ Մասնակցել է Miss Niger Delta գեղեցկության տոնահանդեսին՝ զբաղեցնելով երկրորդ հորիզոնականը։
Շիլդա
Ծանոթագրություններ
Կատեգորիա:Ղվարելի շրջան
Մարի Ուրանտա
Ուրանտան առաջին անգամ նկարահանվել է 2000 թվականին Girls Hostel ֆիլմում։ 2006 թվականին ավելի մեծ ուշադրության է արժանացել Նոլիվուդի «Գաղտնի առաքելություն» ֆիլմում առաջատար դեր մարմնավորելու համար։ Գլխավոր դերերում հանդես է եկել Love Doctor, Critical Passion, Pradah, Secret Shadow և Blood Game ֆիլմերում։
Բացի դերասանական գործունեութունը, Ուրանտան գործարար է և ունի իր սեփական կինոընկերությունը։ Ստեղծել է «Մարի Ուրանտա» հիմնադրամը, բարեգործական կազմակերպություն, որն օգնում է բարելավել Օպոբո-Նկորո բնակավայրի անչափահաս երեխաների կյանքը։ Նոլիվուդում կատարած ներդրումների համար արժանացել է «Քաղաքի բնակիչների մրցանակին», «Նոլիվուդի լավագույն մրցանակին» և Աֆրիկայի երիտասարդական դեսպան մրցանակին։
Կենսագրություն
Ուրանտան մեծացել է Նիգերիայի Ռիվերս նահանգի մայրաքաղաք Պորտ Հարկորտում։ Ունի յոթ քուր-եղբայրներ և չորս խորթ եղբայր։ Մանկության մասին խոսելիս հիշում է, որ հանգիստ կյանքով է ապրել միջին ընտանիքում [. ..] «մենք մեկ երջանիկ ընտանիք էինք»" :
Թեև Ուրանտան հոգեգալստականների ընտանիքում հաճախել է կաթոլիկ դպրոցներ, ներառյալ Sacred Heart Nursery և տարրական դպրոց, նախքան Պորտ Հարկորտի Սուրբ Ռոզարի աղջիկների միջնակարգ դպրոց հաճախելը։ Այնտեղ նա հետաքրքրվել է ինչպես պարով, այնպես էլ բեմական գործունեությամբ և ավարտելուց հետո ստացել է պարային-դրամատիկական կրթաթոշակ ։
Հետագայում ընդունվել է Գիտության և տեխնոլոգիայի պետական համալսարան, ձգտել է շարունակել իր երազած կարիերայի հետ կապված դասընթաց, սակայն ավարտել է քարտուղարական վարչարարություն դասընթացը ։ Համալսարանում սովորելու տարիներին Miss UST-ի մրցանակաբաշխության ժամանակ արժանացել է «Finest Girl» մրցանակին, Miss Niger Delta մրցույթում արժանացել է երկրորդ մրցանակին ։
Գործունեություն
Ուրանտայի դերասանական կարիերան սկսվել է ռեժիսոր Նդուբիսի Օկոհի նկարահանած «Girls Hostel» ֆիլմից Ուչե Յոմբոյի հետ, որտեղ նա դերն ստացավ առաջին լսումներից հետո ։ Հետագայում Ուրանտան դերեր է խաղացել «Պոլ և Սիլաս», «Վարդերի պատերազմ», «Արծաթե գդալ» և «Եկեղեցու կոմիտե» ֆիլմերում` նախքան կրթությունը շարունակելու համար դադար վերցնելը ։ 2006 թվականին որոշակի դադարից հետո Ուրանտան իր առաջին մեծ դերը խաղացել է Նգոզի Էզեոնիի կրտսեր քրոջ դերում «Գաղտնի առաքելություն» ֆիլմում։ Հետագայում նկարահանվել է Նոլիվուդի այլ ֆիլմերում`«Թեյ կամ սուրճ», «Արքայադստեր արցունքները», Baits of Doom, «Պրոֆեսիոնալները», «Իրական կիրք», «Սիրուհին», «Ամենամութ կապը», «Սիրո բժիշկը», «Կրիտիկական կիրք», Pradah, «Գաղտնի ստվեր» և «Արյունոտ խաղ» ։
Մարի Ուրանտան ավարտել է Լոնդոնի Արվեստի ակադեմիայի թատերական դպրոցի կատարողական արվեստի բաժինը ։ 2011 թվականի հոկտեմբերին Ուրանտան ստացել է «Աֆրիկյան երիտասարդական դեսպան» մրցանակը` Նոլիվուդում կատարած իր ներդրման համար ։ Հաջորդ տարի «Սիրուհին» ֆիլմում մարմնավորած դերի համար արժանացել է Նոլիվուդի 2012 թվականի լավագույն մրցանակին, 2013 թվականի հուլիսի 14-ին՝ «Քաղաքացիների մրցանակ լավագույն դերասանուհուն» ։ Նույն տարում Ուրանտան մեկնարկել է 50-րդ ակադեմիա կինոընկերությունը, որը ստեղծվել է բարելավելու Օպոբոյի անչափահաս երեխաների կյանքը ։ Մարի Ուրանտան նաև դարձել է Պորտ Հարկորտում գտնվող RedKarpet Photography-ի նոր դեմքը ։
Ծանոթագրություններ
Կատեգորիա:Նիգերիացի դերասանուհիներ Կատեգորիա:Նիգերիայի քրիստոնյաներ Կատեգորիա:Նիգերիացի երգչուհիներ
Անշարժ կետ
Անշարժ կետ, մաթեմատիկայում ֆունկցիայի տիրույթի տարր, որտեղ ֆունկցիայի արժեքը հավասար է այդ կետին, այլ կերպ ասած՝ f(x)=x հավասարման լուծումը։ Օրինակ  եթե  -ը իրական թվերի վրա սահմանված ֆունկցիա է, ապա  f-ի անշարժ կետերն են  x=1 և x=3, քանի որ f(1)=1 և f(3)=3։
Սա նշանակում է, որ  կամայական x անշարժ կետի համար, ինչը կարևոր դիտարկում է ֆունկցիան ռեկուրսիվ հաշվելու համար։ Անշարժ կետերի բազմությունը երբեմն կոչում են անշարժ բազմություն։
Ամեն ֆունկցիաները չէ, որ ունեն անշարժ կետեր, օրինակ, f(x)=x+1 ֆունկցիան անշարժ կետեր չունի, քանի որ x = x + 1։ արտահայտությունը կամայական իրական թվի համար սխալ է։ Գրաֆիկորեն x-ը f ֆունկցիայի անշարժ կետ է, եթե (x, f(x)) կետը գտնվում է y = x ուղղի վրա, այլ կերպ ասած՝ f ֆունկցիայի գրաֆիկը հատվում է y = x ուղղի հետ։
Այն կետերը, որը վերադառնում են ինքին իրեն որոշակի թվով լուծումներից հետո, կոչվում են պարբերական, մասնավորապես, անշարժ կետերը 1 պարբերությամբ կետեր են։ Պրոյեկտիվ երկրաչափությունում պրոեկտիվության անշարժ կետը կոչվում է կրկնակի կետ ։
Ձգող անշարժ կետեր
f արտապատկերման x=f(x) անշարժ կետը ձգող է, եթե f-ի նախնական կիրառումը y -ի նկատմամբ x-ին բավականին մոտ կետի վրա, կձգտի x-ի։
Ընդ որում պահանջվում է, որ ամեն ինտերեցիայի արդյունքում ստացվող կետը X կետի շրջակա որոշակի տարացքից դուրս չընկն, որպեսզի X կետը լինի ասիմտոտապես հաստատուն։
Մասնաորապես, որպեսզի կետը լինի ձգող՝ բավարար պայման է հանդիսանում |f'(x)|<1։
Նյուտոնի մեթոդ
Այդ մեթոդի կիրառման ամենահայտնի օրինակ է հանդիսանում   թվի քառակուսի արմատի հաշվումը, որպես արտապատկերման ինտերացիայի սահման․
Գրականություն
Կատեգորիա:Մաթեմատիկա Կատեգորիա:Խաղերի տեսություն Կատեգորիա:Անշարժ կետեր (մաթեմատիկա)
Տակասի Ինուի
Տակասի Ինուի (ճապ.՝ 乾 貴士, ), ճապոնացի ֆուտբոլիստ, կիսապաշտպան։ Հանդես է գալիս իսպանական «Էյբար»-ի և Ճապոնիայի ազգային հավաքականի կազմում։
Ակումբային կարիերա
Իր առաջին պրոֆեսիոնալ պայմանագիրը Տակասին կնքել է 2007 թվականի հունվարին՝ «Յոկհամա» ֆուտբոլային ակումբի հետ։ Թիմի կազմում իր դեբյուտը նշել է 2007 թվականի մարտի 10-ին։
2008 թվականի Տակասի Ինուին վարձակալական հիմունքներով հանդես է եկել «Ցերեզո Օսակա»-ի կազմում ։
2011 թվականի հուլիսին Ինուին տեղափոխվել է գերմանական «Բոհում» ։ Իր դեբյուտը նշել է 2011 թվականի օգոստոսի 31-ին՝ «Պաուլի»-ի դեմ խաղում։
2015 թվականի օգոստոսի 26-ին Տակասի Ինուին տեղափոխվել է իսպանական «Էյբար»։ Նա թիմի հետ կնքել է 3-ամյա պայմանագիր ։
Միջազգային կարիերա
Ճապոնիայի ազգային հավաքականի կազմում իր դեբյուտը Ինուին նշել է 2009 թվականի հունվարի 29-ին՝ Եմենի հավաքականի դեմ խաղում։
Արտաքին հղումներ
Կատեգորիա:1988 ծնունդներ Կատեգորիա:Հունիսի 2 ծնունդներ Կատեգորիա:Ֆուտբոլի կիսապաշտպաններ Կատեգորիա:Ճապոնացի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:Լա Լիգայի ֆուտբոլիստներ
Կառավարման հոգեբանություն
Կառավարման հոգեբանության ուսումնասիրության առարկան, խնդիրները
Կառավարման հոգեբանության առարկան են մարդկային փոխհարաբերությունների ու փոխազդեցությունների խնդիրները՝ դիտարկելով կառավարման տեսանկյունից։ Մասնավորապես՝ կառավարման հոգեբանության ուսումնասիրման առարկա են հանդիսանում.
Կառավարման հոգեբանության խնդիրներն են՝
Կառավարման հոգեբանության հիմնական մեթոդները
Կառավարման հոգեբանությունը՝ որպես գիտություն, օգտագործում է հեգեբանական բազմաթիվ մեթոդներ, որոնցից հիմնականներն են դիտումը և գիտափորձը։
Դիտումն իրականության արտացոլման հոգեբանական բարդ գործընթաց է։ Նրա բարդությունն այն է, որ իրականացվում է կազմակերպության գործունեության բնական պայմաններում։ Հետազոտողը պասիվ է, նա միայն գրանցում է մարդկանց վերաբերմունքը կամ կարծիքը գործընթացի, երևույթների նկատմամբ։
Գիտափորձը պատկանում է տվյալների հավաքման բարդ մեթոդների շարքին։ Հնարավորություն է տալիս ստանալ յուրահատուկ ինֆորմացիա, որն այլ մեթոդներով հնարավոր չէ։ Օրինակ՝ արտադրողականությունը բարելավելու նպատակով ընկերությունը որոշել է օգտագործել բարոյական և նյութական խթանման նոր ձևեր։ Սակայն պարզ չէ, թե արդյոք դա կհանգեցնի ցանկալի արդյունքի, թե՝ հակառակը։ Այստեղ ղեկավարներին օգնում է գիտափորձը, որի հիմնական նպատակն է վարկածի ստուգումը, որի արդյունքները պետք է ուղղակի կիրառել գործնականում կառավարչական որոշումներ կայացնելիս։